|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

**ELŐTERJESZTÉS**

AMűvelődési, Kulturális és Szociális Bizottság2024.október22 **-** eialakuló

ülésére

|  |  |
| --- | --- |
| **Tárgy:** | Döntés a Budapesti-Fasori Evangélikus Egyházközség 2024. évi egyházi program pályázatával kapcsolatos módosítási kérelemről |

**Készítette:**

Nánási Nikoletta

támogatási referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának 2024. évi egyházi szervezetek programtámogatására kiírt felhívására a Budapesti-Fasori Evangélikus Egyházközség (a továbbiakban: Egyházközség) is nyújtott be kérelmet, amelynek támogatásáról a Művelődési, Kulturális és Szociális Bizottság a 115/2024. (V. 21) határozatával döntött. (1. sz. melléklet). A támogatás igénybevételére Erzsébetváros Önkormányzata VIII/1886-2/2024 iktatószámon kötött támogatási szerződést az Egyházközséggel. (2. sz. melléklet)

Az elnyert támogatást 2024. március 1. és december 31. között a következő programok lebonyolításának költségeire tervezték felhasználni: 40-50 fős buszos kirándulás, egész napos programmal, étkezéssel; szabadtéri kiállítás, fiatal korosztályt megmozgató sportrendezvény; őszi-téli időszakban néhány napos konferencia szervezése.

Az Egyházközség 2024. október 3-án módosítási kérelmet nyújtott be Önkormányzatunk felé, amelyben a támogatási szerződés módosítását kérte, tekintettel arra, hogy az elfogadott pályázattól eltérően az egyházközség élén történt személyi változás és az ezzel járó hivatali ügyintézés miatt az eredetileg tervezett programok megvalósításának időpontja kitolódott és a szabadtéri kiállítás valamint a fiataloknak szóló sport rendezvény nem valósult meg. Az Egyházközség a korábban elfogadott költségterv Anyagköltség fősorán (A) tervezett összeget, amely a ifjúsági sport rendezvény ruházatának költsége, szeretné átcsoportosítani a Szolgáltatások fősorra (B) előadók tiszteletdíjára, valamint buszbérlés költségére. Továbbá a (B) fősoron belül tervezett kiállítási anyagok szerkesztésének, nyomtatásának költségét a gyülekezeti kirándulás buszbérlésének költségére, továbbá kéri a támogatási időszak meghosszabbítását 2025. január 31. napjáig. (3. sz. melléklet)

A pályázati felhívás és a támogatási szerződés értelmében a pályázati költségvetésben meghatározottaktól eltérően, a megvalósítás során a működési kiadásokon belül az egyes fősorokon (A: Anyagköltségek, B: Szolgáltatások, C: Személyi jellegű kifizetések) akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. A felhalmozási célú kiadások tekintetében csak a fősoron belül lehet átvezetni az egyes sorok között. Minden egyéb eltérés esetén a Támogató engedélye szükséges, amelyre vonatkozóan a támogatási szerződés módosításra vonatkozó szabályokat kell alkalmazni azzal, hogy kizárólag költségterv módosítás esetén a támogatási szerződés módosítására nem kerül sor.

A VIII/1886-2/2024. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A módosítási kérelem a szerződésben rögzített feltételeknek megfelelően határidőben benyújtásra került és a pályázat céljával összhangban van, így a Humánszolgáltató Iroda a módosítási kérelem elfogadását javasolja. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**„A”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (X.22.) határozata a Budapesti-Fasori Evangélikus Egyházközség 2024. évi egyházi program pályázatával kapcsolatos módosítási kérelem elfogadásáról**

1. Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. az egyházi szervezetek programjai támogatására meghirdetett 2024. évi pályázat keretében a Budapest-Fasori Evangélikus Egyházközség által benyújtott **módosítási kérelemnek helyt ad** és pályázatának módosított költségtervét a határozat szerint elfogadja, továbbá a pályázat keretében VIII/1886-2/2024. számon megkötött támogatási szerződését az alábbiak szerint módosítja:

a) a támogatási időszak 2024. március 01. - 2025. január 31.

b) a támogatás elszámolásának benyújtási határideje: 2025. február 28.

2. felhatalmazza a Polgármestert a VIII/1886-3/2024. számú támogatási szerződés, a határozat mellékletét képező módosításának aláírására.

**Felelős**: Niedermüller Péter polgármester

**Határidő**: 2024. november 22.

**„B”**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2024. (X.22.) határozata a Budapesti-Fasori Evangélikus Egyházközség 2024. évi egyházi program pályázatával kapcsolatos módosítási kérelem elfogadásáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az egyházi szervezetek programjai támogatására meghirdetett 2024. évi pályázat keretében a Budapest-Fasori Evangélikus Egyházközség által benyújtott **módosítási kérelemnek nem ad helyt**.

Budapest, 2024. október 14.

Szücs Balázs

alpolgármester

**Mellékletek:**

Előterjesztés mellékletei:

1 sz. melléklet: 115/2024. (V. 21.) MKSZB határozat

2. sz. melléklet: VIII/1886-2/2024 számú támogatási szerződés

3. sz. melléklet: Budapesti-Fasori Evangélikus Egyházközség kérelem

Határozati javaslat melléklete:

1. sz. melléklet: támogatási szerződés módosítása